《湘潭舟中 其一》
清代·尚镕

湘水斗风起，竞趋青草湖。扬帆转逆流，衡面看模糊。

众山忽相转，簇簇如画图。藤老树蟠龙，岩空泉吐珠。

锁江铁门固，刺天石笋粗。好鸟若招人，隔坞争相呼。

迩来正平子，耻逐屠与沽。当寻工部踪，入山古为徒。

作者简介：江西南昌人，字乔客。诸生。工诗文，精史学，尝著《三国志辨微》，抑刘知几、苏洵而扬陈寿。遍游湖湘、吴越、岭南，后客河南，历主三山、聚星、崇实书院。卒年五十余。有《史记辨正》、《持雅堂诗文集》。